ai4bharat/Pralekha huggingface dataset:
প্রতিরক্ষামন্ত্রক
শীতকালীন রসদ মজুতের জন্য ভারতীয় বায়ু সেনা আকাশ পথে পণ্য পরিবহণ করেছে
নতুন দিল্লি, ১৭ নভেম্বর, ২০২১
সোমবার  ভারতীয় বায়ু সেনা এবং ভারতীয় সেনা বাহিনী যৌথভাবে 'অপারেশন হারকিউলিস' শীর্ষক এক অভিযান চালায়। আকাশ পথে পণ্য পরিবহণের জন্য এই মহড়া চালানো হয়। এর মূল উদ্দেশ্যই হলো দেশের উত্তরাংশে উঁচু পার্বত্য অঞ্চলে পণ্যের যোগানকে আরও শক্তিশালী করা এবং কর্তব্যরত জওয়ানদের জন্য শীতকালীন রসদের মজুত বৃদ্ধি করা।
এই অভিযানে সি-১৭, আইএল-৭৬ এবং এএন-৩২ বিমানকে কাজে লাগানো হয়। পশ্চিমাঞ্চলীয় বিমান কমান্ডের অগ্রবর্তী ঘাঁটি থেকে এই বিমানগুলি রসদ নিয়ে উড়ে যায়। এই অভিযানের মাধ্যমে ভারতীয় বায়ু সেনা অতীতের মতো এবারও নির্দিষ্ট স্থানে সময়ের মধ্যে প্রয়োজনীয় রসদ পৌঁছে দেওয়ার জন্য পরীক্ষাও চালায়। ভারতীয় বায়ু সেনা যেকোনো দুর্যোগ মোকাবিলায় প্রস্তুত, তা ফের প্রমাণ হয়েছে।
CG/SS/SKD/
(Visitor Counter : 106
উত্তর-পূর্বাঞ্চলেরউন্নয়নসংক্রান্তমন্ত্রক
বরোল্যান্ড আঞ্চলিক পরিষদের জন্য তহবিল
নতুন দিল্লি, ১১ আগস্ট, ২০২১
কেন্দ্রীয় উত্তর-পূর্বাঞ্চল উন্নয়ন মন্ত্রক বরোল্যান্ড আঞ্চলিক কর্তৃপক্ষের জন্য পৃথকভাবে তহবিল বরাদ্দ করে না। অবশ্য, মন্ত্রক বরোল্যান্ড আঞ্চলিক পরিষদের জন্য বিভিন্ন উন্নয়নমূলক প্রকল্পে আসাম সরকারকে বিশেষ তহবিল দিয়ে থাকে। বিশেষ তহবিল হিসেবে পরিষদের জন্য ৭৫০ কোটি টাকার প্যাকেজ মঞ্জুর করা হয়েছে। এই খাতে ৬৫টি প্রকল্পের জন্য ইতিমধ্যে ৭৪৯ কোটি ৬৩ লক্ষ টাকা মঞ্জুর হয়েছে। চালু প্রকল্পগুলির মধ্যে ৫১টি প্রকল্পের কাজ শেষ হয়েছে এবং বাকি ১৪টি প্রকল্পের কাজ চলছে। আসাম সরকারকে বরোল্যান্ড আঞ্চলিক পরিষদের জন্য বিশেষ প্যাকেজের আওতায় গত পাঁচ বছরে ৭৭ কোটি ৩২ লক্ষ টাকা দেওয়া হয়েছে। এছাড়াও বিভিন্ন কর্মসূচির আওতায় আসামে ৮০৪টি প্রকল্প রূপায়ণে ৮ হাজার ৫০৪ কোটি টাকা মঞ্জুর করা হয়েছে।
(প্রকল্প খাতে বরাদ্দকৃত তহবিলের অর্থ যাবতীয় নথিপত্র এবং কাজকর্মের অগ্রগতি সম্পর্কিত রিপোর্ট খতিয়ে দেখার পর দেওয়া হয়ে থাকে। এদিকে, ভারত সরকার, আসাম সরকার এবং বরো গোষ্ঠীগুলির মধ্যে গত বছরের ২৭ জানুয়ারী স্বাক্ষরিত নতুন সমঝোতাপত্র অনুযায়ী আসাম সরকার বিশেষ আর্থিক প্যাকেজের আওতায় বরোল্যান্ড আঞ্চলিক কর্তৃপক্ষের এলাকা উন্নয়নের জন্য তিন বছরে ২৫০ কোটি টাকা খরচ করতে পারে। এছাড়াও ভারত সরকার এই একই খাতে প্রতি বছর অতিরিক্ত ২৫০ কোটি টাকা দিতে পারে। তবে, আসাম সরকারের কাছ থেকে ৩ বছর মেয়াদে ৭৫০ কোটি টাকার প্রকল্প রূপায়ণ খাতে কোন প্রস্তাব কেন্দ্রীয় সরকারের কাছে আসেনি।
লোকসভায় আজ এক লিখিত জবাবে এই তথ্য দেন উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
CG/BD/AS
প্রধানমন্ত্রীরদপ্তর
ভারত ও ভিয়েতনামের প্রধানমন্ত্রীর মধ্যে টেলিফোনে বার্তালাপ
নতুন দিল্লি, ১৩ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে ভিয়েতনামের প্রধানমন্ত্রী মিঃ এনগুইন জুয়ান ফুকের সঙ্গে কথা বলেছেন।
দুই নেতা কোভিড-১৯ মহামারী থেকে উদ্ভূত পরিস্থিতি এবং এই সমস্যা মোকাবেলায় কী পদক্ষেপ নেওয়া হচ্ছে তা নিয়ে আলোচনা করেন।
উভয় নেতা প্রয়োজনীয় চিকিৎসা সরঞ্জাম সরবরাহের সুবিধা সহ কোভিড-১৯ এর বিরুদ্ধে লড়াইয়ে পরস্পরের সম্ভাব্য সহযোগিতার বিষয় নিয়ে সহমত পোষণ করেন। বর্তমানে একে অপরের দেশে উপস্থিত নাগরিকদের প্রয়োজনীয় সহায়তা প্রদানের বিষয়ে তাঁরা রাজি হন ।
উভয় নেতা ভারত ও ভিয়েতনামের মধ্যে কৌশলগত অংশীদারিত্বের গুরুত্বের উপর জোর দেন এবং সম্প্রতি বিভিন্ন ক্ষেত্রে সম্পর্কের অগ্রগতিতে সন্তুষ্টি প্রকাশ করেন। তাঁরা আঞ্চলিক ও আন্তর্জাতিক স্তরে সম্পর্কের উন্নতি নিয়েও পর্যালোচনা করেন।
মহামারী মোকাবিলা ব্যবস্থাপনায় এবং দ্বিপাক্ষীয় সম্পর্কের অন্যান্য দিকগুলি নিয়ে দুই দেশের আধিকারিকরা আগামী দিনে সমন্বয় বজায় রেখে কাজ করবে বলেও উভয় নেতা জানান।
প্রধানমন্ত্রী শ্রী মোদী বর্তমান এই সংকটে ভিয়েতনামবাসীর সুস্থ ও সুস্বাস্থ্য থাকার জন্য শুভেচ্ছা জানান।
(CG/SS
নির্বাচনকমিশন
পশ্চিমবঙ্গের ৪টি বিধানসভা আসনে উপ-নির্বাচন ১৯শে মে ২০শে মে আরও ২টি আসনে উপ-নির্বাচন
কলকাতা, ১৭ মে, ২০১৯
পশ্চিমবঙ্গের ৪টি বিধানসভা আসনের উপ-নির্বাচনের জন্য আগামী ১৯শে মে ভোট গ্রহণ করা হবে। এই বিধানসভা কেন্দ্রগুলি হ’ল – দার্জিলিং, ইসলামপুর, হাবিবপুর  এবং ভাটপাড়া। এছাড়াও, ২০শে মে কান্দি ও নওদা বিধানসভা আসনে উপ-নির্বাচন অনুষ্ঠিত হবে। বিধানসভার এই আসনগুলির নির্বাচিত বর্তমান বিধায়করা লোকসভা নির্বাচনে প্রতিদ্বন্দ্বিতার দরুণ ইস্তফা দেওয়ার জন্য পুনরায় ভোট গ্রহণের প্রয়োজনীয়তা দেখা দেয়। ইসলামপুর বিধানসভা আসনটি রায়গঞ্জ লোকসভা কেন্দ্রের অন্তর্গত। অন্যদিকে, কান্দি ও নওদা বিধানসভা বহরমপুর সংসদীয় কেন্দ্রের অধীন। একইভাবে, হাবিবপুর মালদা উত্তর লোকসভা কেন্দ্রের অধীন এবং ভাটপাড়া বিধানসভা কেন্দ্র বারাকপুর লোকসভা আসনের অধীন।
উল্লেখ করা যেতে পারে, সপ্তদশ লোকসভা নির্বাচনের দ্বিতীয় দফায় গত ১৮ই এপ্রিল দার্জিলিং ও রায়গঞ্জ সংসদীয় আসনে ভোট নেওয়া হয়েছিল। লোকসভা নির্বাচনের চতুর্থ দফায় গত ২৯শে এপ্রিল বহরমপুর কেন্দ্রে ভোট হয়। একইভাবে, মালদা উত্তর লোকসভা কেন্দ্রে গত ২৩শে এপ্রিল ভোট নেওয়া হয়। লোকসভা নির্বাচনের পঞ্চম দফায় গত ৬ই মে বারাকপুর আসনে ভোট হয়। দার্জিলিং, ইসলামপুর, হাবিবপুর  এবং ভাটপাড়া বিধানসভার উপ-নির্বাচনের প্রচারাভিযান আজ সন্ধ্যা ৬টায় শেষ হয়। অন্যদিকে, কান্দি ও নওদা বিধানসভার উপ-নির্বাচনের প্রচারাভিযান আগামিকাল সন্ধ্যা ৬টা শেষ হয়।
এই ৬টি বিধানসভা কেন্দ্রের উপ-নির্বাচনে ভোট গ্রহণ শুরু হবে সকাল ৭টায় চলবে সন্ধ্যে ৬টা পর্যন্ত। ভোট গ্রহণ পর্ব অবাধ ও সুষ্ঠু রাখতে রাজ্যের মুখ্য নির্বাচনী আধিকারিকের পক্ষ থেকে পর্যাপ্ত ব্যবস্থা গ্রহণ করা হয়েছে।
CG/BD/SB
(Visitor Counter : 268
কেন্দ্রীয়মন্ত্রিসভা
এনএইচপিসি, উত্তরপূর্ব বিদ্যুৎ নিগম, টিএইচডিসি ইন্ডিয়া ও এসজেভিএন লিমিটেডের পর্ষদ স্তরে অধিনস্ত কর্মীদের বেতনক্রম পয়লা জানুয়ারি’৯৭ থেকে নিয়মিতকরণে মন্ত্রিসভার সায়
নয়াদিল্লি, ১৬ জানুয়ারী, ২০১৯
কেন্দ্রীয় মন্ত্রিসভা ন্যাশনাল হাইড্রো ইলেক্ট্রিক পাওয়ার কর্পোরেশন লিমিটেড, নর্থইস্ট ইলেকট্রিক পাওয়ার কর্পোরেশন , টিএইচডিসি ইন্ডিয়া লিমিটেড ও সাটলুজ জল বিদ্যুৎ নিগম লিমিটেড সংস্হাগুলির পর্ষদ স্তরের অধীনস্হ কর্মীদের বেতনক্রম পয়লা জানুয়ারি ১৯৯৭ তারিখ থেকে নিয়মিতকরণে আজ  অনুমোদন জানিয়েছে। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার এই অনুমোদনের ফলে জল বিদ্যুৎ ক্ষেত্রের রাষ্ট্রায়ত্ত সংস্হাগুলির কর্মীদের বেতনক্রম শক্তি মন্ত্রকের ২০০৬ সালে চৌঠা এপ্রিল ও পয়লা সেপ্টেম্বর তারিখের আদেশ অনুযায়ী নিয়মিত করা হবে।
এই সিদ্ধান্তের ফলে পয়লা জানুয়ারি ২০০৭-এর পূর্বে নথিভুক্ত ৫২৫৪ জন কর্মী উপকৃত হবেন। এই সিদ্ধান্ত বাস্তবায়নে ৩২৩ কোটি টাকার মতো মোট ব্যয় হবে।
উল্লেখ্য, এই চারটি রাষ্ট্রায়ত্ত সংস্হার বেতনক্রমে কিছু ত্রুটি ছিল। এই চারটি সংস্হার ইউনিয়নভুক্ত কর্মচারীদের এনটিপিসি ও তেল ক্ষেত্রের অন্যান্য রাষ্ট্রায়ত্ত সংস্হাগুলির কর্মীদের সমান বেতন দেওয়া হচ্ছিল। এরফলে, ই-ওয়ান গ্রেডের এক্সিকিউটিভদের থেকেও বেশি বেতন ওয়ার্কমেন ও সুপারভাইজাররা পাচ্ছিলেন। এই প্রস্তাবটি নিয়ে এর আগেও বহুবার সচিবদের কমিটি ও মন্ত্রিসভার বৈঠকে আলোচনা করা হয়। ডিসেম্বর ২০১৩তে মন্ত্রিসভায় সিদ্ধান্ত নেওয়া হয় যে পয়লা জানুয়ারি ১৯৯৭ থেকে ধার্য নতুন বেতনক্রম নিয়মিত করা হবে না। তবে, সেই দিন থেকে প্রদেয় বেতন থেকে অতিরিক্ত অর্থ ফেরতও নেওয়া হবে না। কারণ এরফলে কর্মীরা মানসিকভাবে ভেঙে পড়তে পারেন এবং এটি রূপায়ণ করাও সহজ হবেনা। পয়লা জানুয়ারি’৯৭ থেকে চালু বেতনক্রমের ত্রুটি সংশোধনের পর সংশোধিত বেতনক্রম পয়লা জানুয়ারি ২০০৭ থেকে চালু করা হয়। এই নতুন আদেশের ফলে ক্ষুব্ধ জল বিদ্যুৎ রাষ্ট্রায়ত্ত সংস্হাগুলির বিভিন্ন কর্মচারী ইউনিয়ন একাধিক হাইকোর্টে মামলা রুজু করে। উত্তরাখন্ড ও মেঘালয় হাইকোর্ট উপরোক্ত সিদ্ধান্তটি রদ করে। পরবর্তী পর্যায়ে উত্তরাখন্ড হাইকোর্টের রায়ের বিরুদ্ধে ২০১৭র ১২ এপ্রিল উচ্চতম আদালতে মামলা দাখিল করা হয়। উত্তরাখন্ড হাইকোর্টের রায় ২০১৭র ৮ই মে রদ করা হয়। এরপর, মেঘালয় ও উত্তরাখন্ড হাইকোর্টে আদালতের রায় অবমাননার মামলা দাখিল হয়েছে। শক্তি মন্ত্রকের কাছে এই চারটি সংস্হার কর্মীদের বেতনক্রম নিয়মিত করার জন্য মন্ত্রিসভার অনুমোদন চাওয়া ছাড়া আর কোন উপায় ছিল না।
CG/SC/NS
(Visitor Counter : 113
ইস্পাতমন্ত্রক
দেশে আনলক শুরু হওয়ায় জীবন ও জীবিকার মধ্যে ভারসাম্য বজায় রাখার আহ্বান জানালেন শ্রী ধর্মেন্দ্র প্রধান
নতুনদিল্লি, ২১শে জুলাই, ২০২০
ইস্পাত এবং পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ ইস্পাত মন্ত্রক আয়োজিত “ওয়ার্কিং ইন কোভিড-১৯ টাইমস” শীর্ষক এক ওয়েবিনারে বক্তব্য রেখেছেন। শ্রী প্রধান বলেছেন, আনলক পর্ব শুরু হয়েছে, সকলে কাজে যাচ্ছেন। কিন্তু এর মধ্যে আমাদের খেয়াল রাখতে হবে ভাইরাস কিন্তু দূর হয় নি। তাই আমাদের সব রকমের সতর্কতা নিয়ে চলতে হবে। গত কয়েক মাসে কোভিড-১৯ এর মোকাবিলা করার জন্য আমরা বেশ কিছু অভ্যাস রপ্ত করেছি౼মাস্ক পরা, নিয়মিত হাত ধোয়া, শারীরিক দূরত্ব বজায় রাখা। আমাদের জীবন ও জীবিকার সঙ্গে ভারসাম্য বজায় রেখে এগুলি ভবিষ্যতেও মেনে চলতে হবে, তাহলেই আমরা এই ভাইরাসের হাত থেকে বাঁচতে পারব।
দপ্তরের প্রতিমন্ত্রী শ্রী ফাগগন সিং কুলস্তে এই মহামারীর মোকাবিলায় রাষ্ট্রায়ত্ত্ব ইস্পাত প্রতিষ্ঠানগুলির ভূমিকার কথা উল্লেখ করেছেন। তিনি ভারতে সংক্রমিতদের বেশী সংখ্যায় সুস্থ হয়ে ওঠা, সরকারের আর্থিক প্যাকেজ সহ স্বাস্থকর জীবনযাত্রা বজায় রাখার বিষয় নিয়ে আলোচনা করেছেন। মন্ত্রী জানিয়েছেন, গ্রামাঞ্চল ও উপজাতি অধ্যুষিত এলাকায় মানুষরা জীবনশৈলি, খাদ্যাভ্যাস ও প্রকৃতির কাছাকাছি থাকায়, তাঁরা শহরাঞ্চলের মানুষদের থেকে এই ভাইরাসের কবলে অনেক কম পড়ছেন।
দিল্লির এইমস-এর নির্দেশক ডঃ রনদীপ গুলেরিয়া জানিয়েছেন, কাজ শুরু করার সময় সংক্রমণের থেকে রক্ষা পেতে হলে মাস্ক পরতে হবে, শারীরিক দূরত্ব বজায় রাখতে হবে, প্রত্যেকের নিজের খেয়াল রাখতে হবে, ঘন ঘন হাত ধুতে হবে এবং কোন সংক্রমিতের সংস্পর্শে এলে যথাযথ ব্যবস্থা গ্রহণ করতে হবে।
ওয়য়েবিনারে রোগ প্রতিরোধ ক্ষমতা বাড়াতে এবং সুস্থ থাকার জন্য আয়ুশ মন্ত্রকের এমডিএনআইওয়াই-এর নির্দেশক ডঃ ঈশ্বর ভি বাসবরেড্ডি বেশ কিছু যোগাসন দেখিয়েছেন।
ইস্পাত মন্ত্রক ও মন্ত্রকের অধীনস্থ কেন্দ্রীয় রাষ্ট্রায়ত্ত্ব সংস্থার আধিকারিকরা এই ওয়েবিনারে উপস্থিত ছিলেন।
(CG/CB
যোগাযোগওতথ্যপ্রযুক্তিমন্ত্রক
ক্রমবর্ধমান ডাক পার্সেল পরিষেবার জন্য ডাক বিভাগ সড়ক পরিবহণে অগ্রাধিকার দিচ্ছে
কলকাতা, ১৪ নভেম্বর, ২০১৯
দেশে ক্রমবর্ধমান ডাক পার্সেল পরিষেবার জন্য ডাক বিভাগ সড়ক পরিবহণের ওপর অগ্রাধিকার দিচ্ছে। আজ কলকাতায় ‘ভারতীয় ডাক বিভাগ : ভবিষ্যৎ দিশা’ শীর্ষক এক মতবিনিময় সভায় মুখ্য পোস্ট মাস্টার জেনারেল শ্রী গৌতম ভট্টাচার্য একথা জানান। তিনি আরও বলেন, সড়ক পরিবহণের মাধ্যমে ডাক পার্সেল পরিষেবা প্রদানের কাজ গত পয়লা নভেম্বর থেকে কলকাতা-গুয়াহাটি, কলকাতা-ভুবনেশ্বর ও কলকাতা-পাটনা সার্কিটে শুরু হয়েছে। আগামী বছরের গোড়াতেই কলকাতা ও রাঁচির মধ্যে এ ধরনের পরিষেবা শুরু হয়ে যাবে বলে তিনি আশা প্রকাশ করেন।
শ্রী ভট্টাচার্য জানান, ডাক পার্সেল পরিবহণের পরিবর্তে রেল, এখন যাত্রী পরিবহণে বেশি অগ্রাধিকার দেওয়ায় ডাক বিভাগ এই সিদ্ধান্ত নিয়েছে। ডাক বিভাগ পশ্চিমবঙ্গের গ্রামাঞ্চলে ইন্ডিয়া পোস্ট পেমেন্ট ব্যাঙ্কের মাধ্যমে আর্থিক অন্তর্ভুক্তিকরণে জোর দিচ্ছে বলে জানিয়ে শ্রী ভট্টাচার্য বলেন, বিভিন্ন সরকারি পরিষেবা পৌঁছে দেওয়ার কাজেও সমান অগ্রাধিকার দিচ্ছে। এই লক্ষ্যে ডাকঘর পাসপোর্ট সেবা কেন্দ্রের মাধ্যমে পাসপোর্টের সুবিধা পৌঁছে দেওয়া হচ্ছে। সারা দেশে ৪২৪টি ডাকঘরে পাসপোর্ট পরিষেবা কেন্দ্র চালু হয়েছে বলেও তিনি জানান। এছাড়াও, আধার কার্ডে সংশোধন, নতুন কার্ড তৈরি বা নথিভুক্তিকরণের জন্য পশ্চিমবঙ্গে ১,১০০টি ডাকঘরে এই পরিষেবা পাওয়া যাচ্ছে।
ভবিষ্যৎ পরিকল্পনা সম্পর্কে বলতে গিয়ে শ্রী ভট্টাচার্য জানান, ডাক বিভাগের লক্ষ্য হল ২০২৪ সালের মধ্যে গ্রামাঞ্চলে ব্যাপক আর্থিক অন্তর্ভুক্তিকরণের জন্য লাইনের শেষ দাঁড়িয়ে থাকা মানুষটির কাছেও আর্থিক পরিষেবা পৌঁছে দেওয়া। সেইসঙ্গে, দ্বিতীয় ও তৃতীয় শ্রেণীর শহরগুলিতেও পার্সেল পরিষেবার জন্য প্রয়োজনীয় পরিকাঠামো গড়ে তোলা। ডাক পরিষেবা ব্যবস্থাকে আরও উন্নত করার লক্ষ্যে দেশের প্রতিটি কোণায় পরিষেবা ব্যবস্থার মানোন্নয়নে গুরুত্ব দেওয়া হচ্ছে যাতে, ২০২৪ সাল নাগাদ ডাক পরিষেবার ১০ শতাংশ বাজার দখল করা যায়। ডাকঘরগুলির মাধ্যমে ই-বাণিজ্য রপ্তানি ব্যবস্থাকে আরও সহজ ও সরল করে তুলতে এবং নাগরিক-কেন্দ্রিক পরিষেবার জন্য নেটওয়ার্ক ব্যবস্থার মানোন্নয়নেও গুরুত্ব আরোপ করা হচ্ছে বলে শ্রী ভট্টাচার্য জানান।
CG/BD/DM
(Visitor Counter : 13
কর্মী, জন-অভিযোগএবংপেনশনমন্ত্রক
পারিবারিক পেনশন পাওয়ার জন্য বিবাহ বিচ্ছিন্না মেয়েদের নিয়মে শিথিল: ডঃ জিতেন্দ্র সিং
নতুন দিল্লি, ২৬ সেপ্টেম্বর, ২০২০
বিবাহ বিচ্ছিন্না মেয়েদের পারিবারিক পেনশন পাওয়ার জন্য এসংক্রান্ত নিয়ম শিথিল করা হয়েছে । এখন থেকে কোন মহিলার বিবাহ বিচ্ছেদ প্রক্রিয়া সম্পন্ন না হয়ে থাকলেও যদি তিনি তার পেনশনভোগী বা কর্মরত পিতা- মাতা জীবদ্দশাতেই বিবাহ বিচ্ছেদের আবেদন করে থাকেন তবে সেই প্রয়াত অভিভাবকের পেনশন হিসেবে তিনি পারিবারিক পেনশন পাওয়ার অধিকারী হবেন।
পেনশন ও পেনশনার্স কল্যাণ দফতর, কেন্দ্রীয় উত্তর পূর্বাঞ্চল উন্নয়ন দফতরের স্বাধীন দায়িত্বপ্রাপ্ত, প্রধানমন্ত্রীর দফতর, কর্মীবর্গ, গণ অভিযোগ, আণবিক শক্তি, মহাকাশ দফতরের প্রতিমন্ত্রী ডঃ জিতেন্দ্র সিং আজ পেনশন সম্পর্কে আনা কিছু গুরুত্বপূর্ণ সংস্কার সম্পর্কে গণমাধ্যমকে দেওয়া এক বিবৃতিতে একথা জানান। তিনি বলেন পূর্বে পেনশন ভোগী পিতা- মাতা বা স্ত্রী'র জীবদ্দশায় কন্যার বিবাহবিচ্ছেদ ঘটলে তবে সেই কন্যা পারিবারিক পেনশনের অধিকারী হতেন।এখন এই নিয়মের পরিবর্তন করা হয়েছে। এতে কেবলমাত্র পেনশনভোগী ব্যক্তিদের জীবনে স্বাচ্ছন্দ্যই বয়ে আনবে না, একই সঙ্গে সমাজে বিবাহবিচ্ছিন্না কন্যাদের জন্য সম্মান ও ন্যায়সঙ্গত অধিকারও নিশ্চিত করবে।
পিতামাতার মৃত্যুর পরে প্রতিবন্ধী শংসাপত্র তৈরি করা হলেও অভিভাবকের মৃত্যুর আগে যদি এই প্রতিবন্ধকতার ঘটনা ঘটে থাকে, এমনকী কোনও দিব্যাঙ্গ শিশু বা ভাইবোন থাকলেও এই পারিবারিক পেনশনের অধিকারী হবে। এই মর্মে নির্দেশিকাও জারি করা হয়েছে। দিব্যাঙ্গ পেনশনভোগীদের জীবনযাত্রায় স্বাচ্ছন্দ্য আনার জন্য অ্যাটেন্ডেন্ট ভাতা প্রতি মাসে ৪৫০০ টাকা থেকে বাড়িয়ে ৬৭০০ টাকা করা হয়েছে বলেও শ্রী সিং জানান।
ডঃ জিতেন্দ্র সিং বলেন, পেনশন বিভাগের অন্যতম উল্লেখযোগ্য উদ্যোগ হল ডিজিটাল জীবন শংসাপত্র প্রদান। অবসর গ্রহণের পরে তাদের সন্তানদের নিয়ে বিদেশে বসবাসকারী প্রবীণ নাগরিকদের যে অসুবিধা রয়েছে সে দিকে লক্ষ্য রেখে তিনি বলেন, বিদেশে বসবাসকারীদের জন্য জীবন শংসাপত্র সম্পর্কিত বিষয়ে নির্দেশিকা এবং পারিবারিক পেনশন শুরুর বিষয়ে বিজ্ঞপ্তি প্রকাশ করা হয়েছে। সংশ্লিষ্ট ব্যাংকের বিদেশে থাকা শাখা এবং ভারতীয় দূতাবাস / কনস্যুলেট / হাই কমিশনে জীবন শংসাপত্র প্রদান করলে সেখান থেকে পারিবারিক পেনশন শুরুর নির্দেশ দেওয়া হয়েছে।
একই সঙ্গে ডঃ জিতেন্দ্র সিং বলেন, যে সকল পেনশনভোগী জীবন শংসাপত্র প্রদানের জন্য ব্যাঙ্কে যেতে পারছেন না, তাদের দোরগোড়ায় পরিষেবা পৌঁছে দেওয়ার নির্দেশ দেওয়া হয়েছে।
CG/SS
(Visitor Counter : 2567
প্রধানমন্ত্রীরদপ্তর
আন্দামান ও নিকোবর দ্বীপপুঞ্জের অনামী ২১টি বৃহত্তম দ্বীপের আজ নামকরণ করবেন প্রধানমন্ত্রী শ্রী নরেন্দ্র মোদী
নয়াদিল্লি, ২১ জানুয়ারি, ২০২৩
আজ পরাক্রম দিবস। এই উপলক্ষে আন্দামান ও নিকোবর দ্বীপপুঞ্জের ২১টি বৃহত্তম দ্বীপের নামকরণ করবেন প্রধানমন্ত্রী শ্রী নরেন্দ্র মোদী। এতদিন পর্যন্ত এই দ্বীপগুলি কোনও নামে চিহ্নিত ছিল না। পরাক্রম দিবস উদযাপনের একটি অঙ্গ হিসাবে আজ এগুলির নামকরণ করা হবে ২১ জন পরম বীরচক্র প্রাপকের নামানুসারে। বেলা ১১টায় ভিডিও কনফারেন্সের মাধ্যমে এই দ্বীপগুলির নামকরণ পর্ব অনুষ্ঠিত হবে। নির্দিষ্ট কর্মসূচি অনুযায়ী নেতাজী সুভাষ চন্দ্র বোস দ্বীপে একটি জাতীয় স্মারক গড়ে তোলার উদ্যোগও গৃহীত হচ্ছে। স্মারকের একটি মডেলের আজ আবরণ উন্মোচন করবেন প্রধানমন্ত্রী।
আন্দামান ও নিকোবর দ্বীপপুঞ্জের ঐতিহাসিক গুরুত্বের কথা বিবেচনা করে এবং নেতাজী সুভাষ চন্দ্র বোসের স্মৃতিকে সম্মান জানাতে ২০১৮ সালে আন্দামান ও দ্বীপপুঞ্জের রস আইল্যান্ডস্-কে নেতাজী সুভাষ চন্দ্র বোস দ্বীপ নামে নামাঙ্কিত করেন প্রধানমন্ত্রী শ্রী নরেন্দ্র মোদী। নীল আইল্যান্ড এবং হ্যাভলক আইল্যান্ড - এই দুটিকেও যথাক্রমে শহীদ দ্বীপ ও স্বরাজ দ্বীপ নামে নামাঙ্কিত করা হয়।
প্রসঙ্গত উল্লেখ্য, দেশের বীর নায়কদের প্রতি যথার্থ শ্রদ্ধা নিবেদন এবং মর্যাদা দানের বিষয়টিকে সর্বোচ্চ অগ্রাধিকার দিয়ে থাকেন প্রধানমন্ত্রী। তাঁর চিন্তাভাবনাকে অনুসরণ করেই আন্দামানের ২১টি বৃহত্তম দ্বীপের নামকরণ করা হচ্ছে ২১ জন পরম বীরচক্র প্রাপকদের নামে। এই দ্বীপগুলির মধ্যে সবচেয়ে বড় দ্বীপটির নাম দেওয়া হবে দেশের প্রথম পরম বীরচক্র প্রাপকের নামানুসারে। আবার, দ্বিতীয় বৃহত্তম দ্বীপটিকে নামাঙ্কিত করা হবে দ্বিতীয় পরম বীরচক্র প্রাপকের নামে। এইভাবেই প্রতিটি দ্বীপের নামকরণ পর্ব আজ অনুষ্ঠিত হবে। সরকারের এই পদক্ষেপ দেশের বীর নায়কদের সকলের কাছে চিরস্মরণীয় করে রাখবে। তাঁদের মধ্যে অনেকেই আবার জাতির সংহতি ও সার্বভৌমত্ব রক্ষায় প্রাণ বিসর্জন দিতেও দ্বিধাবোধ করেননি।
যে ২১ জন পরম বীরচক্র প্রাপকের নামানুসারে দ্বীপগুলির নামকরণ হতে চলেছে, তাঁরা হলেন – মেজর সোমনাথ শর্মা, সুবেদার তথা ক্যাপ্টেন করম সিং, সেকেন্ড লেঃ রামরাঘব, নায়ক যদুনাথ সিং, কোম্পানি হাবিলদার মেজর পিরু সিং, ক্যাপ্টেন জি এস সালারিয়া, লেঃ কর্ণেল  ধ্যান সিং থাপা, সুবেদার যোগিন্দর সিং, মেজর শয়তান সিং, সিকিউএমএইচ আব্দুল হামিদ, লেঃ কর্ণেল আর্দেশির বার্জোর্জি তারাপোরে, ল্যান্স নায়ক অ্যালবার্ট এক্কা, মেজর হুশিয়ার সিং, সেকেন্ড লেঃ অরুণ ক্ষেত্রপাল, ফ্লাইং অফিসার নির্মলজিৎ শেখো, মেজর রামস্বামী পরমেশ্বরম, নায়েব সুবেদার বানা সিং, ক্যাপ্টেন বিক্রম বাত্রা, লেঃ মনোজ কুমার পান্ডে, সুবেদার মেজর  সঞ্জয় কুমার এবং সুবেদার মেজর  যোগেন্দ্র সিং যাদব।
PG/SKD/SB
(
স্বাস্থ্যওপরিবারকল্যাণমন্ত্রক
যোগ বিশ্ববিদ্যালয়
নয়াদিল্লী, ০৩ মার্চ, ২০২০
ভারত সরকারের মানব সম্পদ উন্নয়ন মন্ত্রক নতুন জাতীয় শিক্ষানীতি প্রনয়নের জন্য তোড়জোড় শুরু করেছে। মন্ত্রক ডঃ কে কস্তুরীরঙ্গনের পৌরোহিত্যে একটি কমিটি গঠন করে। এই কমিটি ২০১৯এর ৩১শে মে মন্ত্রকের কাছে রিপোর্ট জমা দিয়েছে। এই রিপোর্টটি মানব সম্পদ উন্নয়ন মন্ত্রকের https://mhrd.gov.in পোর্টালে আপলোড করা হয়েছে এবং বিভিন্ন পক্ষের মতামত চাওয়া হয়েছে।
জাতীয় শিক্ষানীতির খসড়ায় বিদ্যালয় শিক্ষা এবং উচ্চশিক্ষা ক্ষেত্রে যোগকে অবিচ্ছিন্ন অঙ্গ হিসেবে যুক্ত করার প্রস্তাব দেওয়া হয়েছে।
রাজ্যসভায় এক প্রশ্নের লিখিত জবাবে একথা জানিয়েছেন স্বাস্হ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
CG/SS/NS
(Visitor Counter : 65
আইনওবিচারমন্ত্রক
বিচারপতি সঞ্জয় কুমার মেধি, নানি তাগিয়া এবং মণীষ চৌধুরিকে গুয়াহাটি হাইকোর্টের বিচারপতি হিসেবে নিয়োগ করা হয়েছে
নয়াদিল্লি, ৬ নভেম্বর, ২০২০
রাষ্ট্রপতি ভারতীয় সংবিধানের ২১৭ ধারার  উপ-ধারা অনুযায়ী বিচারপতি সঞ্জয় কুমার মেধি, বিচারপতি নানি তাগিয়া এবং বিচারপতি মণীষ চৌধুরিকে গুয়াহাটি হাইকোর্টের বিচারপতি হিসেবে নিয়োগ করেছেন। এর আগে পর্যন্ত এই তিন বিচারপতি গুয়াহাটি হাইকোর্টে অতিরিক্ত বিচারপতি হিসেবে কার্য নির্বাহ করেছেন। দায়িত্ব গ্রহণের দিন থেকে তাঁদের কার্যকালের মেয়াদ শুরু হবে। কেন্দ্রীয় আইন ও ন্যায়বিচার মন্ত্রকের ন্যায়বিচার দপ্তর এই মর্মে গতকাল এক বিজ্ঞপ্তি জারি করেছে।
CG/BD/DM
(Visitor Counter : 80
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৬৫ কোটি ৪ লক্ষ ছাড়িয়েছে
দেশে গত ২৪ ঘন্টায় ৫৬ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.৮৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৩৫ হাজার ৫৩২
দেশে সুস্পষ্টভাবে করোনায় আক্রান্তের সংখ্যা বর্তমানে ২০ লক্ষ ৪ হাজার ৩৩৩
সাপ্তাহিক-ভিত্তিতে আক্রান্তের হার বর্তমানে ১৬.৮৯ শতাংশ
নতুন দিল্লি, ২৯ জানুয়ারি, ২০২২
দেশে গত ২৪ ঘন্টায় ৫৬ লক্ষ ৭২ হাজার ৭৬৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৬৫ কোটি ৪ লক্ষ ৮৭ হাজার ২৬০।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৯৪,৫০৪
|
|
দ্বিতীয় ডোজ
|
|
৯৮,৫১,৫০৬
|
|
প্রিকশন ডোজ
|
|
৩১,৮০,২৪৫
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৯৪,১৮৭
|
|
দ্বিতীয় ডোজ
|
|
১,৭২,০১,৮৪১
|
|
প্রিকশন ডোজ
|
|
৩৪,৯৫,১৫৫
|
|
১৫-১৮ বছর বয়সী
|
|
প্রথম ডোজ
|
|
৪,৫০,০৫,৬৬৩
|
|
১৮-৪৪ বছর বয়সী
|
|
প্রথম ডোজ
|
|
৫৩,৮৭,৭৮,২৬০
|
|
দ্বিতীয় ডোজ
|
|
৩৯,৯৭,৩০,৮৯৪
|
|
৪৫-৫৯ বছর বয়সী
|
|
প্রথম ডোজ
|
|
১৯,৯৮,৭১,৪১১
|
|
দ্বিতীয় ডোজ
|
|
১৬,৯৭,৮৭,৮০৬
|
|
৬০ বছরের বেশি বয়সী
|
|
প্রথম ডোজ
|
|
১২,৪৫,৮১,৩৪২
|
|
দ্বিতীয় ডোজ
|
|
১০,৫৮,৫৩,৪০৩
|
|
প্রিকশন ডোজ
|
|
৪৩,৬১,০৪৩
|
|
প্রিকশন ডোজ
|
|
১,১০,৩৬,৪৪৩
|
|
মোট
|
|
১,৬৫,০৪,৮৭,২৬০
দেশে গত ২৪ ঘন্টায় করোনা মুক্ত হয়েছেন ৩ লক্ষ ৩৫ হাজার ৯৩৯ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৮৩ লক্ষ ৬০ হাজার ৭১০।
জাতীয় স্তরে সুস্থতার হার বর্তমানে ৯৩.৮৯ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৩৫ হাজার ৫৩২।
দেশে সুস্পষ্টভাবে করোনায় আক্রান্তের সংখ্যা বর্তমানে ২০ লক্ষ ৪ হাজার ৩৩৩। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ৪.৯১ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৫৯ হাজার ৪৩৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭২ কোটি ৫৭ লক্ষ ৭৪ হাজার ৭০৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ১৬.৮৯ শতাংশ। একইভাবে, দৈনিক-ভিত্তিতে আক্রান্তের হার ১৩.৩৯ শতাংশ।
CG/BD/AS/
(Visitor Counter : 134
প্রধানমন্ত্রীরদপ্তর
ভারতে ক্রমবর্ধমান উদ্ভাবনী ও শিল্পোদ্যোগের অনুকূল পরিবেশ নিয়ে কেন্দ্রীয় মন্ত্রী ডাঃ জিতেন্দ্র সিং – এর প্রতিবেদন সকলের সঙ্গে ভাগ করে নিলেন প্রধানমন্ত্রী
নয়াদিল্লি, ১৮ মে, ২০২৩
প্রধানমন্ত্রী শ্রী নরেন্দ্র মোদী ভারতে ক্রমবর্ধমান উদ্ভাবনী ও শিল্পোদ্যোগের অনুকূল পরিবেশ নিয়ে কেন্দ্রীয় মন্ত্রী ডাঃ জিতেন্দ্র সিং – এর প্রতিবেদন সকলের সঙ্গে ভাগ করে নিয়েছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “কেন্দ্রীয় মন্ত্রী প্রতিমন্ত্রী ডাঃ জিতেন্দ্র সিং ভারতে ক্রমবর্ধমান উদ্ভাবনী ও শিল্পোদ্যোগ ইকোসিস্টেম সম্পর্কে লিখেছেন”।
CG/MP/SB
(
প্রধানমন্ত্রীরদপ্তর
আগামীকাল পশ্চিমবঙ্গ ও ঝাড়খন্ড সফরে প্রধানমন্ত্রী
নয়াদিল্লি, ২৪ মে, ২০১৮
প্রধানমন্ত্রী শ্রী নরেন্দ্র মোদী আগামীকাল  পশ্চিমবঙ্গ ও ঝাড়খন্ড সফর করবেন।
শান্তিনিকেতনে শ্রী মোদী বিশ্বভারতী বিশ্ববিদ্যালয়ের সমাবর্তন অনুষ্ঠানে যোগ দেবেন। অন্য এক অনুষ্ঠানে শান্তিনিকেতনে তিনি বাংলাদেশ ভবনের উদ্বোধন করবেন। এই ভবনটি ভারত ও বাংলাদেশের মধ্যে সাস্কৃতিক সম্পর্কের প্রতীক। ভবনটির উদ্বোধনী অনুষ্ঠানে বাংলাদেশের প্রধানমন্ত্রী শ্রীমতি শেখ হাসিনাও উপস্হিত থাকবেন।
ঝাড়খন্ড সফরে গিয়ে প্রধানমন্ত্রী মোদী সিন্দ্রিতে কেন্দ্রীয় সরকার ও রাজ্য সরকারের একাধিক প্রকল্পের ভিত্তিপ্রস্তর স্হাপন করবেন। এই প্রকল্পগুলির মধ্যে রয়েছে-
- হিন্দুস্হান উর্বরক ও রসায়ন লিমিটেডের সিন্দ্রি সার প্রকল্পের পুনরুজ্জীবন
- গেইল-এর পক্ষ থেকে রাঁচি শহরে গ্যাস বন্টন প্রকল্প
- দেওঘরে এইমস স্হাপন
- পত্রাতু সুপার থার্মাল পাওয়ার প্রোজেক্ট 
একাধিক জন ঔষধী কেন্দ্র গড়ে তুলতে সমঝোতাপত্র বিনিময় অনুষ্ঠানেও প্রধানমন্ত্রী উপস্হিত থাকবেন।
এক জনসমাবেশেও তিনি ভাষন দেবেন।
পরে, রাঁচিতে ঐ রাজ্যের উন্নয়নকামী জেলাগুলির জেলা শাসকদের সঙ্গেও মত বিনিময় করবেন প্রধানমন্ত্রী।
CG/BD/NS/…
(Visitor Counter : 41
প্রতিরক্ষামন্ত্রক
কোভিড-১৯ এর প্রতিরোধ নিয়ে প্রতিরক্ষা মন্ত্রকের অধীনস্থ বিভিন্ন দপ্তরের কাজকর্ম পর্যালোচনা করলেন প্রতিরক্ষা মন্ত্রী শ্রী রাজনাথ সিং
অসামরিক কর্তৃপক্ষকে সহায়তার লক্ষে সব দপ্তর কে তাদের প্রচেষ্টা দ্বিগুন করার নির্দেশ
নয়াদিল্লি, ০১ এপ্রিল, ২০২০
প্রতিরক্ষা মন্ত্রকের অধীনস্থ বিভিন্ন দপ্তর কোভিড-১৯ এর প্রতিরোধ নিয়ে কি ধরনের পদক্ষেপ গ্রহন করেছেন ভিডিও কনফারেন্স এর মাধ্যমে সে সংক্রান্ত কাজকর্মের পর্যালোচনা বৈঠক করলেন প্রতিরক্ষা মন্ত্রী শ্রী রাজনাথ সিং। বৈঠকে প্রতিরক্ষা দপ্তরের প্রতিমন্ত্রী শ্রী শ্রীপদ নায়েক, চীফ অফ ডিফেন্স স্টাফ জেনারেল বিপিন রাওয়াত, নৌ বাহিনির প্রধান অ্যাডমিরাল করমবীর সিং, বিমান বাহিনির প্রধান এয়ার চীফ মার্শাল আর কে এস ভাদৌরিয়া, সেনা বাহিনির প্রধান জেনারেল এম এম নারাভানে, প্রতিরক্ষা সচিব ডঃ অজয় কুমার সহ বহু উচ্চ পদস্থ আধিকারিক বৈঠকে হাজির ছিলেন।
প্রতিরক্ষা মন্ত্রকের বিভিন্ন শাখা নানা স্থান থেকে মানুষ জন কে সরিয়ে আনা, কোয়ারিন্টিন কেন্দ্রে নানা ধরনের স্বাস্থ সুবিধা প্রদান এবং স্যানিটাইজার, মাস্ক ও ব্যাক্তিগত সুরক্ষা উপকরণ  প্রদানের লক্ষে যে গবেষণা ও উৎপাদন প্রক্রিয়া চালিয়েছে প্রতিরক্ষা মন্ত্রী তার প্রশংসা করেন।
চীফ অফ ডিফেন্স স্টাফ জেনারেল বিপিন রাওয়াত জানান শুধুমাত্র কোভিড-১৯ এর রুগীদের চিকিৎসার জন্য বিভিন্ন হাসপাতালে ন’ হাজারেরও বেশী বেড এর ব্যাবস্থা করা হয়েছে। জয়সালমির, যোধপুর, চেন্নাই, মানেসার, হিন্দন আর মুম্বাই এ এক হাজারের বেশী মানুষকে কোয়ারিন্টিন করা হয়েছে। আগামী ৭ এপ্রিল নাগাদ তাদের কোয়ারিন্টিন শেষ হবে।
নৌ বাহিনির প্রধান অ্যাডমিরাল করমবীর সিং, বিমান বাহিনির প্রধান এয়ার চীফ মার্শাল আর কে এস ভাদৌরিয়া, সেনা বাহিনির প্রধান জেনারেল এম এম নারাভানে সকলেই জানান তাদের বাহিনী কি ধরনের ভুমিকা গ্রহন করেছে।বৈঠকে জানানো হয় নৌ বাহিনীর জাহাজ গুলি প্রস্তুত রয়েছে। বিমান বাহিনি গত পাঁচ দিনে প্রায় ২৫ টন চিকিৎসা সামগ্রী পরিবহন করেছে। সেনা বাহিনির তরফে জানানো হয় প্রায় সাড়ে আট হাজার চিকিৎসক ও চিকিৎসা কর্মী প্রস্তুত রয়েছে, প্রয়োজন হলেই তারা কাজে নেমে পড়বে।
CG/SDG
(Visitor Counter : 112
প্রধানমন্ত্রীরদপ্তর
রাখি বন্ধন উৎসবে দেশবাসীকে শুভেচ্ছা প্রধানমন্ত্রীর
নতুন দিল্লি, ৩০ আগস্ট, ২০২৩
প্রধানমন্ত্রী শ্রী নরেন্দ্র মোদী রাখি বন্ধন উৎসবে দেশবাসীকে শুভেচ্ছা জানিয়েছেন।
শ্রী মোদী প্রার্থনা করেছেন, এই উৎসব সকলের জীবনে বন্ধুত্ব ও সম্প্রীতির অনুভূতিতে আরও নিবিড় করে তুলুক।
এক্স পোস্টে প্রধানমন্ত্রী বলেছেন, “আমার পরিবারের সকল সদস্যকে রাখি বন্ধনের শুভেচ্ছা। বোন ও ভাইয়ের মধ্যে অটুট আস্থা এবং অপরিসীম ভালোবাসার রাখি বন্ধনের এই উৎসব আমাদের সংস্কৃতির এক প্রতিফলন। এই উৎসব সকলের জীবনে স্নেহ, সৌহার্দ্য ও সম্প্রীতির অনুভূতিতে আরও নিবিড় করে তুলুক, সেই প্রার্থনা করি।”
AC/SS/SKD
(